
ΤΕΥΧΟΣ ΠΡΩΤΟ 


Αρ. Φύλλου 8 


19 Ιανουάριου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

4. Περιορισμός της περιφερείας αρμοδιότητας του 
Γραφείου Ακολούθου Οικονομικών και Εμπορικών 
Υποθέσεων (Ο.Ε.Υ.) στο Κουβέιτ και Ίδρυση Γρα¬ 


φείου Ακολούθου (Ο.Ε.Υ.) στα Εμιράτα Περσικού 
Κόλπου. 1 

5. Χρήση του όρου «Επιμελητήριο» από το «ΕΛΛΗ 

ΝΟ-ΙΑΠΩΝΙΚΟ ΣΩΜΑΤΕΙΟ ΕΜΠΟΡΙΟΥ». 2 

6. Επαγγελματικά Δικαιώματα Βοηθών Φαρμακείου ... 3 

7. Επαγγελματικά Δικαιώματα των Βοηθών Οδοντια¬ 
τρείου . 4. 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 4 
Περιορισμός της περιφερείας αρμοδιότητας του Γ ραφεί¬ 
ου Ακολούθου Οικονομικών και Εμπορικών Υποθέσε¬ 
ων (Ο.Ε.Υ.) στο Κουβέιτ και'Ιδρυση Γ ραφείου Ακολού¬ 
θου (Ο.Ε.Υ.) στα Εμιράτα Περσικού Κόλπου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του Ν. 2297/1995 «Οργάνωση 
και λειτουργία των Γ ραφείων Οικονομικών και Εμπορικών 
Υποθέσεων του Υπουργείου Εθνικής Οικονομίας και άλ¬ 
λες διατάξεις» (ΦΕΚ 50 τ.Α'). 

β) Του άρθρου 29Ατου Ν. 1556/1985 «Κυβέρνηση και 
Κυβερνητικά Όργανα» (ΦΕΚ 137 τ.Α'), όπως αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών ε- 
παγγελματιών και άλλες διατάξεις» (ΦΕΚ 154τ.Α') καιτρο- 
ποποιήθηκε με το άρθρο 1 παρ. 2α του Νόμου 2469/97 
(ΦΕΚ 38 τ.Α'). 

γ) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247τ.Α'). 


2. Την Κοινή Απόφαση του Πρωθυπουργού και του Υπ. 
Εθν. Οικονομίας με Αριθ. 23446/ΔΙΟΕ 471/5.7.1999, «Κα¬ 
θορισμός αρμοδιοτήτων στην Υφυπουργό Εθνικής Οικο¬ 
νομίας» (ΦΕΚ 1373 τ.Β'). 

3. Την Κοινή Απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/006Α/4.10.96, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922τ.Β'). 

4. Την Κοινή Απόφαση του Πρωθυπουργού και του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης αριθ. 8211/8.3.99 «Ανάθεση αρμοδιοτήτων Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης στον Υφυπουργό Εσωτερικών, Δημόσιας 
Διοίκησης και Αποκέντρωσης» (ΦΕΚ 198 τ.Β'). 

5. Το γεγονός ότι από τις διατάξεις αυτού του διατάγ¬ 
ματος προκαλείται δαπάνη σε βάρος του κρατικού προϋ¬ 
πολογισμού ύψους 6.000.000 δραχμών περίπου, ετη- 
σίως. 

Η ανωτέρω δαπάνη καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
μείωση του ειδικού φορέα 13/130 ΚΑΕ 5184 του Υπουρ¬ 
γείου, ύψους 6.000.000 δρχ. περίπου για το τρέχον οικο¬ 
νομικό έτος με αντίστοιχη αύξηση του ειδικού φορέα 
13/130, για την οποία έχει εκδοθεί η απόφαση αριθ. 
130120/4.5.99 του Υπουργού Οικονομικών. Για τα επόμε¬ 
να έτη η ως άνω δαπάνη θα αντιμετωπισθεί από τις πι¬ 
στώσεις που θα εγγραφούν στον ειδικό φορέα 13/130 και 
στους οικείους ΚΑΕ του κρατικού προϋπολογισμού. 

6. Τη γνωμοδότηση με αριθμ. 362/1999 του Συμβουλίου 
της Επικράτειας, μετά από πρόταση του Υπουργού Εξω¬ 
τερικών και των Υφυπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών, αποφασίζουμε: 

Άρθρο 1 

Περιορίζεται στο Κουβέιτ η περιφέρεια αρμοδιότητος 
του προβλεπομένου στο άρθρο 1 παρ. 4 εδ. γ' περ. 15 του 
Ν. 2297/95 (ΦΕΚ 50 τ.Α'/95) Γραφείου Ακολούθου Οικο¬ 
νομικών και Εμπορικών Υποθέσεων (Ο.Ε.Υ.) στο Κουβέιτ. 

Άρθρο 2 

Συνιστάται στα Εμιράτα Περσικού Κόλπου, στην Πρε¬ 
σβεία της Ελλάδος στο Αμπού Ντάμπι, Γ ραφείο Ακολού¬ 
θου (Ο.Ε.Υ.) με έδρα το Ντουμπάι και περιφέρεια αρμο¬ 
διότητος τα Εμιράτα Περσικού Κόλπου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 23 Δεκεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝ. ΤΖΑΝΗΣ ΡΟΔΟΥΛΑ ΖΗΣΗ 

ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 5 
Χρήση του όρου «Επιμελητήριο» από το «ΕΛΛΗΝΟ-ΙΑΠΩ- 
ΝΙΚΟ ΣΩΜΑΤΕΙΟ ΕΜΠΟΡΙΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας: 

1. Τις διατάζεις του άρθρου θπαραγρ. 3 του Ν. 2081/92 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για τον εκσυγχρονισμό ... 
και άλλες διατάζεις» (ΦΕΚ 154/Α). 

2. Το άρθρο 1 παραγρ. 2ατου Ν.2469/97 «Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις» (ΦΕΚ 38/Α). 

3. Το γεγονός ότι από τις διατάζεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Το ΠΔ 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου, στο Υπουργείο Ανάπτυξης» (ΦΕΚ 19/Α). 

5. Την κοινή απόφαση αριθμ. 399/99 (ΦΕΚ 198/Β) του 
Πρωθυπουργού και του Υπουργού Ανάπτυξης, σχετικά 
με ανάθεση αρμοδιοτήτων στους Υφυπουργούς Ανάπτυ¬ 
ξης· 

6. Την αριθμ. 410/99 γνωμοδότηση του Συμβουλίου της 
Επικράτειας με πρόταση του Υφυπουργού Ανάπτυξης, α¬ 
ποφασίζουμε: 

Άρθρο μόνο 

Επιτρέπεται στο «ΕΛΛΗΝΟ - ΙΑΠΩΝΙΚΟ ΣΩΜΑΤΕΙΟ Ε¬ 
ΜΠΟΡΙΟΥ» να χρησιμοποιεί τον τίτλο «ΕΛΛΗΝΟ - ΙΑΠΩ¬ 
ΝΙΚΟ ΕΠΙΜΕΛΗΤΗΡΙΟ». 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 22 Δεκεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝΝ. ΧΑΡΑΛΑΜΠΟΥΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 6 
Επαγγελματικά Δικαιώματα Βοηθών Φαρμακείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. ζ' της παραγράφου 3 του άρ¬ 
θρου 2 και της παραγράφου 3 του άρθρου 6 του Ν. 
2009/1992 (Φ.Ε.Κ. 18τ. Α'). 

2. Τις διατάξεις του άρθρου 44 του Ν. 5607/32 « Περί κω- 
δικοποιήσεως και συμπληρώσεως της φαρμακευτικής 
νομοθεσίας» (Φ.Ε.Κ. 300τ. Α'). 

3. Το άρθρο 29 Ατού Ν. 1558/1985 (Φ.Ε.Κ. 137τ.Α'), ό¬ 
πως προστέθηκε με το άρθρο 27του Ν. 2081/1992 (Φ.Ε.Κ. 
154 τ. Α') «Ρύθμιση του θεσμού των επιμελητηρίων, τρο¬ 
ποποίηση των διατάξεων του Ν. 712/1987 για τον εκσυγ¬ 
χρονισμό επαγγελματικών οργανώσεων και εμπόρων, 
βιοτεχνών και λοιπών επαγγελμάτων και άλλες διατάξεις» 
και αντικαταστάθηκε με το άρθρο 1 παρ. 2α του Ν. 
2469/1997 (Φ.Ε.Κ. 38τ. Α'). 

4. Την υπ’ αριθμ. 16/98, Γνώμη του Διοικητικού Συμβου¬ 
λίου του Ο. Ε. Ε. Κ. κατά τα διαλαμβανόμενα στην παρά- 
γραφο3του άρθρου 6του Ν. 2009/1992. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

6. Την υπ’ αριθμ. 238/1999, Γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Παιδείας και Θρησκευμάτων και Υγείας και Πρό¬ 
νοιας, αποφασίζουμε: 

Άρθρο 1 

Άσκηση του επαγγέλματος Βοηθού Φαρμακείου 

1. Η άσκηση του επαγγέλματος του Βοηθού Φαρμακεί¬ 
ου επιτρέπεται μόνο στον κάτοχο άδειας άσκησης επαγ¬ 
γέλματος Βοηθού Φαρμακείου, που χορηγείται σύμφωνα 
με τις διατάξεις του παρόντος. 

2. Ο Βοηθός Φαρμακείου, κατά την άσκηση της εργα¬ 
σίας του, υποστηρίζει τις παρεχόμενες από τον φαρμα¬ 
κοποιό υπηρεσίες, αποκλεισμένης της ανεξάρτητης πα¬ 
ροχής υπηρεσιών, τηρουμένων και των διατάξεων της 
παρ. 1 του άρθρου 4του Ν. 1963/91 (Φ.Ε.Κ. 138τ. Α'). 

3. Ο Βοηθός Φαρμακείου ασκεί τα καθήκοντα του στο 
δημόσιο και τον ιδιωτικό τομέα, όπως οι ειδικότερες δια¬ 
τάξεις ορίζουν. 

Άρθρο 2 

Περιγραφή καθηκόντων 

Οι Βοηθοί Φαρμακείου: 

1. Παρασκευάζουν τα απόθετα φάρμακα και εκτελούν 
συνταγές, συνυπεύθυνα μετά του διευθύνοντος το φαρ¬ 
μακείο ή το νόμιμο αντικαταστάτη του (άρθρο 9 του από 
1.2.93 Π.Δ. «Περίπροσωπικού φαρμακείου»). 

2. Δύνανται να αντικαταστήσουν τον φαρμακοποιό που 
διευθύνει φαρμακείο ή φαρμακαποθήκη στην περίπτωση 
απουσίας του για χρονικό διάστημα μικρότερο των δύο 
μηνών (άρθρο 10 Ν. 5607/32, άρθρο 7 Ν.Δ. 363/41), αλλά 
με την επίβλεψη άλλου φαρμακοποιού που λειτουργεί 
φαρμακείο στον ίδιο δήμο ή κοινότητα, κατόπιν άδειας 
της Διεύθυνσης Υγιεινής της οικείας Νομαρχιακής Αυτο¬ 
διοίκησης. 

3. Σε περίπτωση επιστρατεύσεως του φαρμακοποιού 
δύνανται να τον αντικαταστήσουν με την επίβλεψη άλλου 
φαρμακοποιού που λειτουργεί φαρμακείο στον ίδιο δήμο 
ή κοινότητα ύστερα από σχετική άδεια της Διεύθυνσης Υ¬ 
γιεινής της οικείας Νομαρχιακής Αυτοδιοίκησης (άρθρο 
ΙΑ. Ν. 2762/41). 

4. Δύνανται, επίσης, να λειτουργήσουν επί τρεις (3) μή¬ 
νες κληρονομικό φαρμακείο, μετά το θάνατο φαρμακο¬ 
ποιού και με την υπεύθυνο επίβλεψη άλλου φαρμακοποι¬ 
ού που λειτουργεί φαρμακείο στον ίδιο δήμο ή κοινότητα 
(άρθρο 19 Ν. 5607/3) κατόπιν αδείας της Διεύθυνσης Υ¬ 
γιεινής της Νομαρχιακής Αυτοδιοίκησης. 

5. Είναι απαραίτητη η ύπαρξή τους σε φαρμακεία ανα¬ 
πήρων που προστατεύονται από το Ν. 963/79 (άρθρο 35 
παρ. 8 Ν. 1316/83). 

Άρθρο 3 

Προϋποθέσεις απόκτησης Βεβαίωσης επιτυχίας 
Βοηθού Φαρμακείου 

1. Για την εγγραφή ως μαθητευομένου Βοηθού Φαρμα¬ 
κείου, κατά τις διατάξεις της φαρμακευτικής νομοθεσίας, 
απαιτείται εφεξής: 

α. Δίπλωμα επαγγελματικής κατάρτισης του επιπέδου 
της μεταδευτεροβάθμιας επαγγελματικής κατάρτισης 
(Ι.Ε.Κ.) του Ν. 2009/92 της ειδικότητας «Τεχνικός φαρμά- 
κων-καλλυντικών και παρεμφερών προϊόντων» ή ισότιμο, ή 

β. Πτυχίο Τεχνικού Επαγγελματικού Λυκείου τμήματος 
«Βοηθών Φαρμακείων» ή ισότιμο, ή 

γ. Πτυχίο Τεχνικής Επαγγελματικής Σχολής ειδικότητας 
«Υπαλλήλων Φαρμακείου» ή ισότιμο ή απολυτήριο ή 

δ. Πτυχίο κάθε τύπου Λυκείου ή ισότιμο για τους υπη- 
ρετούντες ή υπηρετήσαντες σε Στρατιωτικά φαρμακεία ή 
φαρμακεία Στρατιωτικών Νοσοκομείων οπλίτες πενταε¬ 
τούς υποχρέωσης (Ο.Π.Υ.). 

2. Οι κάτοχοι Διπλώματος επαγγελματικής κατάρτισης 
επιπέδου μεταδευτεροβάθμιας επαγγελματικής κατάρτι¬ 
σης (Ι.Ε.Κ.) του Ν. 2009/92 αποκτούν δικαίωμα συμμετο¬ 
χής στις εξετάσεις για την απόκτηση Βεβαίωσης επιτυ¬ 
χίας Βοηθού Φαρμακείου, μετά από έξι (6) μηνών πρακτι¬ 
κή άσκηση σε φαρμακείο, ιδιωτικό ή νοσοκομειακού 
ιδρύματος, υπό τον όρο ότι έχουν πραγματοποιήσει την 
προαιρετική εξάμηνη άσκηση κατά την διάρκεια της κα¬ 
τάρτισης τους. Αν δεν έχουν πραγματοποιήσει την άσκη¬ 
ση αυτή, ο χρόνος της απαιτούμενης άσκησης σε φαρμα¬ 
κείο ανέρχεται στον ένα (1) χρόνο. Οι πτυχιούχοι Τεχνικών 
Επαγγελματικών Λυκείων και Τεχνικών Επαγγελματικών 
Σχολών αποκτούν δικαίωμα συμμετοχής μετά από ένα (1) 
και δύο (2) χρόνια πρακτικής άσκησης, αντίστοιχα και οι 
οπλίτες πενταετούς υποχρέωσης μετά από άσκηση τριών 
(3) χρόνων σε Στρατιωτικά φαρμακεία ή σε φαρμακεία 
Στρατιωτικών Νοσοκομείων. 

Η έναρξη της άσκησης δηλώνεται στη Διεύθυνση Δη¬ 
μόσιας Υγείας και Νομαρχιακής Αυτοδιοίκησης, στην πε¬ 
ριφέρεια της οποίας βρίσκεται το φαρμακείο (δημόσιο, ι¬ 
διωτικό ή στρατιωτικό) από τον φαρμακοποιό ή τον Προϊ¬ 
στάμενο του φαρμακείου, ο οποίος είναι υπεύθυνος για 
την τακτική άσκηση του μαθητευομένου και ο οποίος έχει 
την υποχρέωση, τακτικής, ανά εξάμηνο, ενημέρωσης της 
παραπάνω υπηρεσίας για την πορεία της άσκησης. 

Άρθρο 4 

Εξεταστικές επιτροπές 

Οι εξετάσεις για την απόκτηση βεβαίωσης επιτυχίας 


Βοηθών Φαρμακείου διενεργούνται από επιτροπές, οι ο¬ 
ποίες συστήνονται στις έδρες όπου λειτουργεί τμήμα 
φαρμακευτικής σχολής Πανεπιστημίου με απόφαση του 
Υπουργείου Υγείας και Πρόνοιας. 

Οι κατά την προηγούμενη παράγραφο επιτροπές συ¬ 
γκροτούνται: 

α) από τον Προϊστάμενο της Διεύθυνσης Δημόσιας Υ¬ 
γείας της Νομαρχιακής Αυτοδιοίκησης της έδρας της 
σχολή. 

β) από ένα μέλος Δ. Ε.Π. του φαρμακευτικού τμήματος 
του οικείου Πανεπιστημίου. 

γ) από ένα εκπρόσωπο των φαρμακοποιών που ορίζεται 
από τον Πανελλήνιο Φαρμακευτικό Σύλλογο. 

Όλοι οι παραπάνω ορίζονται μαζί με τους αναπληρωτές 
τους. 

Για τα μέλη των παραπάνω επιτροπών δεν προβλέπεται 
αμοιβή. 

Έργο των Επιτροπών είναι η γραπτή και προφορική ε¬ 
ξέταση των υποψηφίων που έχουντις καθοριζόμενες, στο 
παρόν, προϋποθέσεις σε θέματα τα οποία περιλαμβάνο¬ 
νται στο πρόγραμμα σπουδών τους ή και αποτελούν αντι¬ 
κείμενο της πρακτικής άσκησές τους στο φαρμακείο. 

Άρθρο 5 

Εξεταστικές περίοδοι 

Οι εξετάσεις των υποψηφίων Βοηθών Φαρμακείου διε- 
νεργούνται δύο (2) φορές το χρόνο, το Φεβρουάριο και 
τον Ιούνιο, σε ημερομηνίες που καθορίζονται με απόφα¬ 
ση του Υπουργού Υγείας και Προνοίας ή του εξουσιοδο¬ 
τημένου απ’ αυτόν οργάνου. 

Με την ίδια απόφαση καθορίζεται και ο χρόνος υποβο¬ 
λής των δικαιολογητικών των υποψηφίων, τα οποία κατα¬ 
τίθενται στις Διευθύνσεις Υγείας και Πρόνοιας των Νο¬ 
μαρχιακών Αυτοδιοικήσεων, όπου λειτουργούν έδρες 
φαρμακευτικών σχολών, από τις οποίες και εκδίδεται το 
πιστοποιητικό των επιτυχόντων στις εξετάσεις. 

Ο υποψήφιος που αποτυγχάνει σε τρεις εξεταστικές πε¬ 
ριόδους επαναλαμβάνει την πρακτική άσκηση για ένα ε¬ 
πιπλέον εξάμηνο για να εξασφαλίσει το δικαίωμα συμμε¬ 
τοχής εκ νέου στις εξετάσεις. 

Άρθρο 6 

Δικαιολογητικά για τη συμμετοχή στις εξετάσεις και τη 
χορήγηση άδειας άσκησης επαγγέλματος 

1. α) Για τη συμμετοχή στις εξετάσεις προς απόκτηση 
βεβαίωσης επιτυχίας Βοηθού Φαρμακείου απαιτούνται: ί) 
δίπλωμα επαγγελματικής κατάρτισης του επιπέδου της 
μεταδευτεροβάθμιας επαγγελματικής κατάρτισης 
(Ι.Ε.Κ.) του Ν. 2009/92 ή ισότιμο, ή πτυχίο Τεχνικού Επαγ¬ 
γελματικού Λυκείου τμήματος Βοηθών Φαρμακείων ή ι¬ 
σότιμο, ή πτυχίο Τεχνικής Επαγγελματικής Σχολής ειδι¬ 
κότητας Υπαλλήλων Φαρμακείου ή ισότιμο ή απολυτήριο 
ή πτυχίο κάθε τύπου Λυκείου, προκειμένου περί οπλιτών 
πενταετούς υποχρέωσης, ϋ) υπεύθυνη δήλωση του Ν. 
1599/86 που συντάσσεται και υπογράφεται από τον α- 
σκήσαντα τον υποψήφιο Βοηθό Φαρμακείου φαρμακο¬ 
ποιό ή τον Προϊστάμενο του Στρατιωτικού φαρμακείου 
και ίϋ) βεβαίωση της αρμόδιας Διεύθυνσης της οικείας 
Νομαρχιακής Αυτοδιοίκησης περί ασκήσεως, σύμφωνα 
με τις διατάξεις της παραγράφου 2 του άρθρου 3 του πα¬ 
ρόντος. 

β) Γ ια τη χορήγηση άδειας ασκήσεως του επαγγέλμα¬ 
τος Βοηθού Φαρμακείου απαιτούνται: ί) πιστοποιητικό ει- 

σαγγελικής αρχής περί μη δίωξης, ϋ) πιστοποιητικό ποινι¬ 
κού μητρώου περί μη καταδίκης, κατά τα άρθρα 59 - 65 
του Ποινικού Κώδικα, ίϋ) βεβαίωση επιτυχίας από την επι¬ 
τροπή του άρθρου 3 του παρόντος και ίν) βιβλιάριο ενσή¬ 
μων του Ταμείου Επικουρικής Ασφαλίσεως Υπαλλήλων 
Φαρμακευτικών Εργασιών. 

2. Η άδεια άσκησης επαγγέλματος χορηγείται από τη 
Διεύθυνση Δημόσιας Υγείας της Νομαρχιακής Αυτοδιοί- 
κησηςτουτόπου μόνιμης κατοικίαςτου ενδιαφερομένου. 

Άρθρο 7 

Ανάκληση αδείας 

Η άδεια άσκησης επαγγέλματος Βοηθού Φαρμακείου 
ανακαλείται, εφόσον τηρηθεί το κατοχυρωμένο στο άρ¬ 
θρο 20 παρ. 2 του Συντάγματος δικαίωμα της προηγού¬ 
μενης ακρόασης, στις εξής περιπτώσεις: 

α) Σύμφωνα με τις διατάξεις του άρθρου 16 του Α. Ν. 
1844/39 «Περί επιθεωρήσεως φαρμακείων», ο εκτελέσας 
τη συνταγή Βοηθός Φαρμακείου διώκεται και τιμωρείται 
με τις ποινές που επιβάλλονται στον υπεύθυνο φαρμακο¬ 
ποιό, μειωμένες στο μισό, ή και με πρόσκαιρη ή οριστική α¬ 
νάκληση της άδειας ασκήσεως του επαγγέλματος του 
Βοηθού Φαρμακείου, σε περίπτωση που, κατά την εκτέλε¬ 
ση των καθηκόντων του, προβεί ί) σε απλή παράβαση των 
όρων της ισχυούσης φαρμακοποιίας, ϋ) σε κακή παρα¬ 
σκευή του φαρμάκου από φαρμακοτεχνικής απόψεως ίϋ) 
σε λάθος κατά την εκτέλεση της συνταγής ή κατά τη συ- 
σκευασία του φαρμάκου, ίν) σε νοθεία ή εκτέλεση της συ¬ 
νταγής με ποσότητα φαρμάκου μικρότερη της αναγραφό¬ 
μενης της συνταγής με σκοπό το μεγαλύτερο κέρδος. 

β) Σύμφωνα με τις διατάξεις του άρθρου 5 του Ν.Δ. 
3907/58 «Περί των επιβαλλομένων κυρώσεων κατά των 
παρανόμως κατεχόντων και πωλούντων δείγματα ιδιο¬ 
σκευασμάτων, ως και των κατεχόντων πωλούντων φάρ¬ 
μακα ιδιωτών» οι Βοηθοί Φαρμακείων τιμωρούνται με α¬ 
νάκληση της αδείας ασκήσεως επαγγέλματος του Βοη¬ 
θού Φαρμακείου, εάνπροβούνσε κατοχή, εναποθήκευση 
και πώληση φαρμακευτικού είδους, εκτός των αναφερο- 
μένων στον πίνακα V του από 24.5.20 Διατάγματος «Περί 
πωλήσεως φαρμάκων κ.λπ.» ή του δυνάμειτου άρθρου 44 
του Ν. 5607/32 εκδοθησόμενου διατάγματος. 

Άρθρο 8 

Αριθμός ασκουμένων ανά φαρμακείο Βοηθών Φαρμακείου 

Ο αριθμός των ασκουμένων σε κάθε φαρμακείο δεν μπο¬ 
ρεί να είναι μεγαλύτερος του ενός, μη θιγομένων από τη 
διάταξη αυτή αυτών που ασκούνται κατά τη δημοσίευση 
του παρόντος. Κατ’ εξαίρεση, με απόφαση της Διευθύνσε- 
ως Υγείας της οικείας Νομαρχιακής Αυτοδιοίκησης, επι¬ 
τρέπεται η πρακτική άσκηση μέχρι πέντε (5) κατ’ ανώτατο 
όριο ασκουμένων, εφόσον πληρούνται οι προϋποθέσεις 
πλήρους και αποδοτικής άσκησης. Από τον Προϊστάμενο 
του Στρατιωτικού φαρμακείου καθορίζεται ο αριθμός των 
ασκουμένων στο Στρατιωτικό φαρμακείο, εξασφαλιζομέ- 
νων πάντοτε των παραπάνω προϋποθέσεων. 

Άρθρο 9 

Μεταβατικές διατάξεις 

1. Οι μαθητευόμενοι ασκούμενοι και αυτοί που μαθή- 
τευσαν ή ασκήθηκαν, με βάση τις προϊσχύουσες διατά¬ 
ξεις, εφόσον δεν έχουν δηλώσει την πρακτική τους άσκη¬ 
ση, μπορούν να υποβάλουν τη σχετική δήλωση μέσα σε έ¬ 
να χρόνο από τη δημοσίευση του παρόντος. 


2. Στις εξετάσεις για την απόκτηση πιστοποιητικού ά¬ 
δειας Βοηθού Φαρμακείου μπορούν να λάβουν μέρος μέ¬ 
σα σε πέντε χρόνια από τη δημοσίευση του παρόντος Δια¬ 
τάγματος οι εξής 

α) οι μαθητευόμενοι - ασκούμενοι σε Φαρμακεία βάσει 
των ισχυουσών διατάξεων και 

β) οι δηλώσαντες την πρακτική τους άσκηση βάσει των 
διατάξεων της προηγουμένης παραγράφου. 

Άρθρο 10 

Καταργούμενες διατάξεις 

Με τις διατάξεις του παρόντος καταργούνται οι διατά¬ 
ξεις των Π.Δ. 103/76, 705/77, και 412/93 καθώς και κάθε 
άλλη σχετική διάταξη που αντίκειται στο Διάταγμα αυτό. 

Άρθρο 11 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος Δια¬ 
τάγματος. 

Αθήνα, 24 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΡΑΣΙΜΟΣ Δ. ΑΡΣΕΝΗΣ ΛΑΜΠΡΟΣ ΠΑΠΑΔΗΜΑΣ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 7 
Επαγγελματικά Δικαιώματα των Βοηθών Οδοντιατρείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ’ της παραγράφου 3 του 
άρθρου 2 και της παραγράφου 3 του άρθρου 6 του Ν. 
2009/92 (Φ. Ε. Κ. Ιδτ.Α’). 

2. Τις διατάξειςτης, υπ’ αριθμ. Φ1/Ε/6170/20-7-1993, Α¬ 
πόφασης του ΥΠ. Ε. Π. Ο. (Φ. Ε. Κ. 544τ.Β’). 

Την, υπ’ αριθμ. 16/98, Γνώμη του Διοικητικού Συμβουλί¬ 
ου του Ο. Ε. Ε. Κ. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

5. Την, υπ’ αριθμ 237/99, Γνωμοδότηση του Συμβουλί¬ 
ου της Επικράτειας, μετά από πρόταση των Υπουργών Ε¬ 
θνικής Παιδείας και Θρησκευμάτων και Υγείας και Πρό¬ 
νοιας, αποφασίζουμε: 

Άρθρο 1 

Άσκηση του επαγγέλματος του Βοηθού Οδοντιατρείου 

1. Η άσκηση του επαγγέλματος του Βοηθού Οδοντια¬ 
τρείου επιτρέπεται μόνον στον κάτοχο της ειδικής άδειας 
για αυτό, που χορηγείται σύμφωνα με τις διατάξεις του 
παρόντος. 

2. Ο Βοηθός Οδοντιατρείου, κατά την άσκηση της ερ¬ 
γασίας του, υποστηρίζει τις, παρεχόμενες από τον Οδο¬ 
ντίατρο, οδοντιατρικές εργασίες και συμβάλλει στη βελ- 

τίωση των παρεχόμενων εργασιών και φροντίδων, απο¬ 
κλεισμένης της ανεξάρτητης παροχής υπηρεσιών. 

3.0 Βοηθός Οδοντιατρείου ασκείτο καθήκοντάτου στο 
δημόσιο και ιδιωτικό τομέα. 

Άρθρο 2 

Περιγραφή καθηκόντων 

Όλες οι αρμοδιότητες και τα καθήκοντα των Βοηθών Ο¬ 
δοντιατρείου ασκούνται πάντοτε υπό την επίβλεψη και 
ευθύνη Οδοντιάτρου και καθορίζονται ως εξής: 

1. Προετοιμασία οδοντιατρείου (έλεγχος λειτουργίας 
μηχανημάτων, εξασφάλιση όρων υγιεινής στο οδοντια¬ 
τρείο, προετοιμασία των βασικών εργαλείων εξέτασης, ε¬ 
ξασφάλιση όρων ατομικής προστασίας των προσώπων 
που κινούνται στο χώρο του οδοντιατρείου). 

2. Αποστείρωση εργαλείων - συντήρηση μηχανημάτων 
(καθαρισμός εργαλείων, σύμφωνα με τους όρους αντιση¬ 
ψίας και τοποθέτηση σε κλίβανο για αποστείρωση ξηρός 
θερμότητας - αυτόκαυστο, συντήρηση - αποστείρωση 
χειρολαβών, τακτοποίηση εργαλειοθήκης). 

3. Γραμματειακή υποστήριξη οδοντιατρείου (καθορι¬ 
σμός συνεντεύξεων και υποστήριξη διαδικασιών πληρω¬ 
μής των οδοντιατρικών εργασιών, ενημέρωση κάρτας α¬ 
σθενών και διατήρηση αρχείου ασθενών, έλεγχος διακί¬ 
νησης αναλωσίμων υλικών και παρακολούθηση 
αποθήκης, τήρηση στατιστικών στοιχείων, σχετικά με το 
είδος και τον αριθμό των επεμβάσεων, με βάση τα οποία 
εκτιμάται η απόδοση του οδοντιατρείου). 

4. Υποστήριξη οδοντιατρικής εξέτασης (δημιουργία και 
συμπλήρωση κάρτας ασθενή, υποστήριξη της εργασίας 
λήψης και εμφάνισης ακτινογραφιών). 

5. Υποστήριξη οδοντιατρικής πράξης (προετοιμασία 
για την τοπική αναισθησία -αναλγησία, εγχείριση στον ο¬ 
δοντίατρο των απαραίτητων εργαλείων, προετοιμασία υ¬ 
λικών - φαρμάκων, ανάλογα με το είδος της οδοντιατρι¬ 
κής πράξης, χρήση νίάσο -φωτογραφικής μηχανής, υπο¬ 
στήριξη του οδοντιάτρου στην ενημέρωση του ασθενούς 
για θέματα στοματικής υγείας). 

Άρθρο 3 

Προϋποθέσεις απόκτησης βεβαίωσης επιτυχίας Βοηθού 
Οδοντιατρείου 

1. Για την εγγραφή ως μαθητευομένου Βοηθού Οδο¬ 
ντιατρείου απαιτείται Δίπλωμα επαγγελματικής κατάρτι¬ 
σης επιπέδου μεταδευτεροβάθμιας επαγγελματικής κα¬ 
τάρτισης (Ι.Ε. Κ.)του Ν. 2009/92 της ειδικότητας «Βοηθός 
Οδοντιατρείου» ή ισότιμο ή πτυχίο σχολής δευτεροβάθ¬ 
μιας τεχνικής επαγγελματικής εκπαίδευσης αντίστοιχης 
ειδικότητας ή ισότιμο. 

2. Οι κάτοχοι Διπλώματος επαγγελματικής κατάρτισης 
επιπέδου μεταδευτεροβάθμιας επαγγελματικής κατάρτι¬ 
σης (I. Ε. Κ.) αποκτούν δικαίωμα συμμετοχής στις εξετά¬ 
σεις για την απόκτηση βεβαίωσης επιτυχίας Βοηθού Ο¬ 
δοντιατρείου μετά από έξι (6) μηνών πρακτική άσκηση σε 
οδοντιατρείο, ιδιωτικό ή δημόσιο, υπό τον όρο ότι έχουν 
πραγματοποιήσει την προαιρετική εξάμηνη άσκηση κατά 
την διάρκεια της κατάρτισής τους. Αν δεν έχουν πραγμα¬ 
τοποιήσει την άσκηση αυτή, ο χρόνος της απαιτούμενης 
άσκησης σε οδοντιατρείο ανέρχεται στον ένα (1) χρόνο. 
Για τους πτυχιούχους σχολής δευτεροβάθμιας τεχνικής 
επαγγελματικής εκπαίδευσης απαιτείται πρακτική άσκη¬ 
ση σε οδοντιατρείο δύο (2) τουλάχιστον ετών. 


Άρθρο 4 

Εξεταστικές επιτροπές 

Οι εξετάσεις για την απόκτηση βεβαίωσης επιτυχίας 
Βοηθού Οδοντιατρείου διενεργούνται από επιτροπές, οι 
οποίες συστήνονται με απόφαση του Υπουργού Υγείας 
και Πρόνοιας στις έδρες, όπου λειτουργεί τμήμα οδο¬ 
ντιατρικής σχολής Πανεπιστημίου. 

Οι κατά την προηγούμενη παράγραφο επιτροπές συ¬ 
γκροτούνται: 

α) από τον Προϊστάμενο της Διεύθυνσης Δημόσιας Υ¬ 
γείας και Νομαρχιακής Αυτοδιοίκησης της έδρας της 
σχολής. 

β) από ένα μέλος Δ. Ε. Π. της οδοντιατρικής σχολής του 
οικείου Πανεπιστημίου. 

γ) από ένα εκπρόσωπο των οδοντιάτρων, που προτείνε- 
ται από την Πανελλήνια Οδοντιατρική Ομοσπονδία. 

Όλοι οι παραπάνω ορίζονται μαζί με τους αναπληρωτές 
τους. Για τα μέλη των παραπάνω επιτροπών δεν προβλέ- 
πεται αμοιβή. 

Έργο των επιτροπών είναι η γραπτή και προφορική εξέ¬ 
ταση των υποψηφίων που έχουν τις καθοριζόμενες, στο 
παρόν, προϋποθέσεις, σε θέματα, τα οποία περιλαμβά¬ 
νονται στο πρόγραμμα σπουδών τους ή και αποτελούν α¬ 
ντικείμενο της πρακτικής άσκησής τους σε οδοντιατρείο. 

Άρθρο 5 

Εξεταστικές περίοδοι 

Οι εξετάσεις των υποψηφίων Βοηθών Οδοντιατρείου 
διενεργούνται δύο (2) φορές το χρόνο, το Φεβρουάριο 
και τον Ιούνιο, σε ημερομηνίες που καθορίζονται με από¬ 
φαση του Υπουργού Υγείας και Πρόνοιας ή του εξουσιο¬ 
δοτημένου απ’ αυτόν οργάνου. 

Με την ίδια απόφαση καθορίζεται και ο χρόνος υποβο¬ 
λής των δικαιολογητικών των υποψηφίων, τα οποία κατα¬ 
τίθενται στις Διευθύνσεις Υγείας και Πρόνοιας των Νο¬ 
μαρχιακών Αυτοδιοικήσεων, όπου λειτουργούν έδρες ο¬ 
δοντιατρικών σχολών, από τις οποίες και εκδίδεται η 
βεβαίωση επιτυχίας στις εξετάσεις. 

Ο υποψήφιος που αποτυγχάνει σε τρεις εξεταστικές πε¬ 
ριόδους επαναλαμβάνει την πρακτική άσκηση για ένα ε¬ 
πιπλέον εξάμηνο για να εξασφαλίσει το δικαίωμα εκ νέου 
συμμετοχής στις εξετάσεις. 

Άρθρο 6 

Δικαιολογητικά για τη συμμετοχή στις εξετάσεις 
και τη χορήγηση άδειας άσκησης επαγγέλματος 

1. α) Για τη συμμετοχή στις εξετάσεις προς απόκτηση 
της βεβαίωσης επιτυχίας Βοηθού Οδοντιατρείου απαι¬ 
τούνται: 

ί) Δίπλωμα επαγγελματικής κατάρτισης επιπέδου μετα- 
δευτεροβάθμιας επαγγελματικής κατάρτισης (I. Ε. Κ.) 
του Ν. 2009/92 της ειδικότητας «Βοηθός Οδοντιατρείου» 
ή ισότιμο ή πτυχίο δευτεροβάθμιας τεχνικής - επαγγελ¬ 
ματικής εκπαίδευσης αντίστοιχης ειδικότητας ή ισότιμο. 

ϋ) υπεύθυνη δήλωση του Ν. 1599/86 που συντάσσεται 
και υπογράφεται από τον ασκήσαντα τον υποψήφιο οδο¬ 
ντίατρο, στην οποία βεβαιώνεται η ευδόκιμη πραγματο¬ 
ποίηση της άσκησης. 

ίϋ) βεβαίωση της αρμόδιας Διεύθυνσης της οικείας Νο¬ 
μαρχιακής Αυτοδιοίκησης για την πραγματοποίηση της 
άσκησης. 

β) Γ ια τη χορήγηση άδειας ασκήσεως του επαγγέλμα¬ 
τος Βοηθού Οδοντιατρείου απαιτούνται: 

ί) πιστοποιητικό υγείας από πρωτοβάθμια υγειονομική 
επιτροπή. 

ϋ) απόσπασμα ποινικού μητρώου τύπου Α’. 

ίϋ) βεβαίωση εγγραφής στους εκλογικούς καταλόγους 
ή εκλογικό βιβλιάριο. 

ίν) για τους αλλοδαπούς, που δεν είναι υπήκοοι χώρας - 
μέλους της Ευρωπαϊκής Ένωσης, πιστοποιητικό αμοιβαι¬ 
ότητας από το Υπουργείο των Εξωτερικών. 

ν) για τους αλλοδαπούς ομογενείς άδεια παραμονής 
και εργασίας. 

νί) βιβλιάριο ενσήμων Ι.Κ.Α. ή άλλου ασφαλιστικού φο¬ 
ρέα. 

νϋ) πιστοποιητικό Βοηθού Οδοντιατρείου που εκδίδε- 
ται από τις εξεταστικές επιτροπές το άρθρου 4 του παρό¬ 
ντος. 

2. Η άδεια άσκησης του επαγγέλματος του Βοηθού Ο¬ 
δοντιατρείου χορηγείται από τη διεύθυνση Δημόσιας Υ¬ 
γείας της Νομαρχιακής Αυτοδιοίκησης του τόπου μόνι¬ 
μης κατοικίας του ενδιαφερομένου. 

Άρθρο 7 

Στο Βοηθό Οδοντιατρείου απαγορεύεται: 

α) να εκτελεί κύριες οδοντιατρικές εργασίες και να ε¬ 
πεμβαίνει με οποιοδήποτε τρόπο και για οποιοδήποτε λό¬ 
γο στη στοματική κοιλότητα. 

β) να κατέχει και να χρησιμοποιεί υλικά, μηχανήματα, 
όργανα ή εργαλεία για έλεγχο ή επέμβαση στη στοματική 
κοιλότητα, καθώς και να διατηρεί σχετικό υλικό και μηχα¬ 
νικό εξοπλισμό. 

Άρθρο 8 

Ποινικές κυρώσεις 

Οι ασκούντεςτο επάγγελμα του Βοηθού Οδοντιατρείου 
χωρίς να είναι κάτοχοι άδειας άσκησης επαγγέλματος ή 
όταν υπερβαίνουν τα όρια άσκησής του, όπως καθορίζο¬ 
νται από τις διατάξεις του παρόντος, τιμωρούνται σύμ¬ 
φωνα με τις διατάξεις του άρθρου 458 του Ποινικού Κώ¬ 
δικα. 

Άρθρο 9 

Διοικητικές κυρώσεις 

Στους Βοηθούς Οδοντιατρείου που παραβαίνουν τις 
διατάξεις των άρθρων 2 και 7 του παρόντος δύνανται, ε¬ 
φόσον τηρηθεί το κατοχυρωμένο από το άρθρο 20 παρ. 2 


του Συντάγματος δικαίωμα της προηγούμενης ακρόα¬ 
σης, να επιβάλλονται, με απόφαση του Υπουργού Υγείας 
και Πρόνοιας, οι ακόλουθες κυρώσεις: 

α) ανάκληση της άδειας άσκησης του επαγγέλματος 
του Βοηθού Οδοντιατρείου για χρονικό διάστημα μέχρις 
(1) ενός έτους. 

β) οριστική αφαίρεση της άδειας άσκησης του επαγ¬ 
γέλματος Βοηθού Οδοντιατρείου, σε περίπτωση υποτρο¬ 
πής. 

Άρθρο 10 

Μεταβατικές διατάξεις 

1. Στους εργαζόμενους σε οδοντιατρείο κατά τη δημο¬ 
σίευση του παρόντος, επί πέντε (5) τουλάχιστον χρόνια 
παρέχεται το δικαίωμα συμμετοχής στις εξετάσεις ενώ¬ 
πιον της επιτροπής που προβλέπεται από το παρόν υπό 
τις εξής προϋποθέσεις: 

α) κατοχή απολυτηρίου Αυκείου ή ισοτίμου τίτλου της η¬ 
μεδαπής ή της αλλοδαπής. 

β) απόδειξη της προϋπηρεσίας κατά τα οριζόμενα στις 
διατάξεις του άρθρου 6 εδ. α’, στοιχ. ϋ και ίϋ και εδ. β’, 
στοιχ. νί του παρόντος. 

Γιατα λοιπά δικαιολογητικά συμμετοχής στις εξετάσεις 
και χορήγησης άδειας άσκησης του επαγγέλματος ισχύ¬ 
ουν οι διατάξεις του άρθρου 6 του παρόντος. 

2. Η εξεταστέα ύλη για τις εξετάσεις της προηγουμένης 
παραγράφου θα καθοριστεί άπαξ με απόφαση του Υ¬ 
πουργού Εθνικής Παιδείας και θρησκευμάτων, ύστερα α¬ 
πό γνώμη του Διοικητικού Συμβουλίου του Ο.Ε.Ε.Κ. 

Άρθρο 11 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος Δια¬ 
τάγματος. 

Αθήνα, 24 Δεκεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΡΑΣΙΜΟΣ Δ. ΑΡΣΕΝΗΣ ΛΑΜΠΡΟΣ ΠΑΠΑΔΗΜΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήίΐρ: νννννν.θΐ^τ 

Θ-ΙΎ13Π: \Λ/θβΓΠ35ΐθΓ @ θί.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 71110 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Για τα ΦΕΚ από 1 μέχρι 8 σελίδες 200 δρχ. 

' Γιατα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

' Γιατα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

“ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάοτημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































